
ΔΙΑΤΑΓΜΑΤΑ 


(ΐ) 

Έγκριση σύστασης του κοινοφελούς ιδρύματος με την επωνυμία «ΕΛ¬ 
ΛΗΝΙΚΟ ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙ¬ 
ΚΗΣ» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 80901/20.8.1987 πράξη του Συμβολαιογράφου Αθη¬ 


νών Δημητρίου Κων. Δημητρέλλου με την οποία ο Γεώργιος Ιωάν. 
Μαύρος σύστησε κοινωφελές ίδρυμα με την επωνυμία «ΕΛΛΗΝΙΚΟ 
ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ» και με 
έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 8.12.1987 γνωμοδότηση του Συμβουλίου Εθνικών 
Κληροδοτημάτων. 

4. Την αριθμ. Υ. 1362Α/5.10.1987 απόφαση του Πρωθυπουργού 
με την οποία ανατέθηκαν αρμοδιότητες στον Αναπληρωτή Υπουργό Οι¬ 
κονομικών Γεώργιο Πέτσο (ΦΕΚ 535/Β/5.10.87). 

Με πρόταση των Υπουργών Προεδρίας της Κυβέρνησης, Εξωτερι¬ 
κών, Εθνικής Αμυνας και του Αναπληρωτή Υπουργού Οικονομικών, 
αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω-, 
νυμία «ΕΛΛΗΝΙΚΟ ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ 
ΠΟΛΙΤΙΚΗΣ», η οποία έγινε από τον Γεώργιο Ιωάν. Μαύρο με την 
αριθμ. 80901/20.8.1987 πράξη του Συμβολαιογράφου Αθηνών Δη¬ 
μητρίου Κων. Δημητρέλλου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Προεδρίας της Κυ¬ 
βέρνησης, Εξωτερικών, Εθνικής Αμυνας και Οικονομικών και διέπεται 
από τις διατάξεις της παραπάνω συστατικής του πράξης, του παρακάτω 
οργανισμού, του Α.Ν.2039/39 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΕΛΛΗΝΙΚΟ ΙΔΡΥΜΑ ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙ¬ 
ΚΗΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΕΛΛΗΝΙΚΟ ΙΔΡΥΜΑ 
ΑΜΥΝΤΙΚΗΣ ΚΑΙ ΕΞΩΤΕΡΙΚΗΣ ΠΟΛΙΤΙΚΗΣ» (με συντετμημένο 
τίτλο «Ε.Δ.Ι.ΑΜ.ΕΠ» και αντίστοιχη επωνυμία στην αγγλική γλώσσα 
«ΗΕΕΕΕΝΙΟ ΓΟυΝϋΑΤΙΟΝ ΓΟΚ ΠΕΕΕΝ8Ε ΑΝΙ) ΓΟΚΕΙΟΝ ΡΟ- 
ΕΙ0Υ»), που αυστήθηκε από τον Γεώργιο Ιωάν. Μαύρο με την αριθ. 
80901/20.8.1987 πράξη του Συμβολαιογράφου Αθήνας Δημητρίου 
Κων. Δημητρέλλου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πράξης, του παρό¬ 
ντος οργανισμού, τού Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσια, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του.' 

Άρθρο 2 

Σκοπός 

1. Σκοπός του ιδρύματος είναι: 

α) Η έρευνα σε θέματα Αμυντικής και Εξωτερικής Πολιτικής της Ελ¬ 
λάδας και των χωρών του ευρύτερου Βαλκανικού, Μεσογειακού και Ευ¬ 
ρωπαϊκού Χώρου και η μελέτη θεμάτων διεθνούς πολιτικής και ασφα¬ 
λείας. 

β) Η παροχή* σε κρατικούς και μη φορείς, επιστημονικών εκτιμή¬ 
σεων και εισηγήσεων πάνω στα θέματα που αναφέρονται στο παραπάνω 
εδάφιο (α). 

γ) Η ενημέρωση της διεθνούς και της ελληνικής κοινής γνώμης και 
του επιστημονικού δυναμικού της χώρας, σε θέματα Διεθνών Σχέσεων, 
Εξωτερικής Πολιτικής και Εθνικής Άμυνας. 

2. Μέσα για την εκπλήρωση του σκοπού του ιδρύματος είναι, ενδει¬ 
κτικά, τα παρακάτω: 

α) Η εκτέλεση προγράμματος ατομικών και συλλογικών μελετών 
σχετικών με τα ενδιαφέροντα του ιδρύματος. Οι μελέτες εκπονούνται 
από εξωτερικούς συνεργάτες του ιδρύματος ή από τις υπηρεσίες του. 

β) Η έκδοση περιοδικού δελτίου και η δημοσίευση αυτοτελών μελε¬ 
τών. 

γ) Η οργάνωση σεμιναρίων, διαλέξεων και συνεδρίων. 

Για το σκοπό αυτό το Ίδρυμα μπορεί να συνεργάζεται με ανάλογα 
ιδρύματα του εσωτερικού και εξωτερικού. 

δ) Η συνεργασία με δημόσιες υπηρεσίες και με δημόσιους ή ιδιωτι¬ 
κούς οργανισμούς για την ανταλλαγή πληροφοριών και τη μελέτη ειδι¬ 
κών θεμάτων. 

ε) Η δημιουργία υποδομής για την τεκμηρίωση και πληροφόρηση σε 
θέματα που ενδιαφέρουν το ίδρυμα, η αποδελτίωση άρθρων του Ελληνι¬ 
κού και ξένου περιοδικού τύπου και ο εφοδιασμός του ιδρύματος με με¬ 
λέτες που αναφέρονται σε θέματα άμυνας και εξωτερικής πολιτικής. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το διατεθειμένο από τον ιδρυτή χρηματικό ποσό 2.000.000 
δραχμών, κατατεθειμένο στην Εθνική Τράπεζα Ελλάδος, υποκατά¬ 
στημα Μεγάρου Βουλής και στον αριθ. 054600438-5 λογαριασμό Τα¬ 
μιευτηρίου, στο όνομα του ιδρύματος. 

β) Τριακόσια (300) βιβλία, συγγράμματα και μελέτες, εξήντα δύο 
(62) έπιπλα γραφείου, ένα (1) φωτοτυπικό μηχάνημα και δύο (2) γρα¬ 
φομηχανές, όπως περιγράφονται λεπτομερέστερα στο άρθρο 17 της συ¬ 
στατικής πράξεως. 

γ) Κάθε περιουσιακό στοιχείο που θα αποκτηθεί μελλοντικά, μετά 
την έγκριση της σύστασής του. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι κάθε είδους χρηματικές παροχές ή ιδιωτικές και κρατικές επι¬ 
χορηγήσεις, καθώς και οι κληρονομιές, κληροδοσίες και δωρεές, 
οποιοσδήποτε φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από εννεαμελές Διοικητικό Συμβούλιο που 
αποτελείται από τρεις Καθηγητές Ανωτάτου Εκπαιδευτικού Ιδρύματος, 
δύο Στρατιωτικούς, δύο στελέχη του Υπουργείου Εξωτερικών από τα 
οποία ο ένας τουλάχιστον πρέπει να είναι διπλωματικός και δύο δημο¬ 
σιογράφους. Τα εννέα πρώτα μέλη μπορούν να είναι εν ενεργεία ή συντα¬ 
ξιούχοι. 

2. Τα μέλη του Διοικητικού Συμβουλίου ορίζονται με θητεία τεσσά¬ 
ρων ετών, είναι δε πάντοτε επανεκλέξιμα. 

3. Τα τέσσερα μέλη του Διοικητικού Συμβουλίου επιλέγονται ανά διε¬ 
τία από τα υπόλοιπα πέντε μέλη μέσα στους δύο τελευταίους μήνες της 
θητείας αυτών που αποχωρούν. Η θητεία αρχίζει από την 1η Ιανουά¬ 


ριου του επομένου έτους της αποχώρησης των παλαιών και λήγει την 
31η Δεκεμβρίου του τετάρτου έτους. Οι επιλεγόμενοι πρέπει να έχουν 
την ιδιότητα αυτών που αντικαθιστούν, όπως ορίζεται στην παράγραφο 
1 του παρόντος άρθρου. 

Σε περίπτωση που η εκλογή των νέων μελών καθυστερήσει για 
οποιοδήποτε λόγο πέραν από τη 1η Ιανουάριου, το Διοικητικό Συμβού¬ 
λιο λειτουργεί νόμιμα με τα υπόλοιπα μέλη του, η δε θητεία των νέων 
αυτών μελών, δεν παρατείνεται πέραν της 31ης Δεκεμβρίου του τετάρ¬ 
του έτους. 

4. Αν κατά τη διάρκεια της θητείας του εκλείψει ένα από τα μέλη του 
Διοικητικού'Συμβουλίου, ορίζεται αντικαταστάτης του για τον υπόλοιπο 
χρόνο της θητείας του, ο οποίος πρέπει επίσης να έχει την ιδιότητα αυ¬ 
τού που αντικαθιστά και στην περίπτωση αυτή το Διοικητικό Συμβούλιο 
λειτουργεί νόμιμα με τα υπόλοιπα μέλη του εφόσον δεν είναι λιγότερα 
από πέντε. 

5. Το πρώτο Διοικητικό Συμβούλιο του ιδρύματος αποτελούν οι: 
α) Θεόδωρος Αλεξάνδρου Κουλουμπής, Καθηγητής Πανεπιστη¬ 
μίου. 

β) Χρήστος Λαζάρου Ροζάκης, Καθηγητής Πανεπιστημίου. 
γ)Θεόδωρος Γεωργίου Ντεγιάννης, Στρατιωτικός, 
δ) Φώτιος Αγγέλου Κίκκηρας, Στρατιωτικός, 
ε) Κων/νος Πολυζώη Οικονομίδης, Προϊστάμενος Νομικής Υπηρε¬ 
σίας ΥΠΕΞ. 

στ) Κων/νος Δημητρίου Ζέππος, Διπλωματικός, 
ζ) Ιωάννης Θεμιστοκλή Καρτάλης, Δημοσιογράφος, 
η) Κων/νος Παναγιώτου Καλλιγάς, Δημοσιογράφος, 
θ) Δημήτριος Κων/νου Κώνστας, Καθηγητής Πανεπιστημίου. 

6. Πέντε από τα μέλη του Διοικητικού Συμβουλίου, ήτοι τα με στοι¬ 
χεία β, δ, στ, η και θ, αποχωρούν την 31η Δεκεμβρίου 1991 και ορίζο¬ 
νται νέα μέλη με την διαδικασία της παραγρ. 3 του παρόντος άρθρου, τα 
υπόλοιπα δε τέσσερα, ήτοι τα με στοιχεία α, γ, ε και ζ, αποχωρούν (κατά 
εξαίρεση) την 31η Δεκεμβρίου 1992 και αντικαθιστώνται με την αυτή 
διαδικασία, προκειμένου η ανανέωση των μελών αυτού να γίνεται πε¬ 
ριοδικούς. 

7. Σε περίπτωση λήξης της θητείας, αποποίησης, παραίτησης, έκ¬ 
πτωσης, ανικανότητας, θανάτου, αντικατάστασης για οποιοδήποτε 
λόγο κάποιου από τα μέλη του Διοικητικού Συμβούλιου, η κενή θέση συ¬ 
μπληρώνεται με απόφαση των υπολοίπων μελών, σύμφωνα με τις δια¬ 
τάξεις της συστατικής πράξης και του άρθρου 99 του Α.Ν. 2039/39. 

8. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, Αντιπρόεδρο, το Γραμματέα και 
τον Ταμία. 

9. Το Διοικητικό Συμβούλιο συνεδριάζει τακτικά ανά χρονικά δια¬ 
στήματα που καθορίζονται με απόφασή του και έκτακτα όποτε το ζητή¬ 
σει ο Πρόεδρος ή η πλειοψηφία των υπαρχόντων μελών του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

10. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

11. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

12. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, θεωρείται 
ότι έχει παραιτηθεί και η κενή θέση τούτου συμπληρώνεται κατά τα ορι¬ 
ζόμενα στην παράγρ. 7 του παρόντος άρθρου. 

13. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά στα οποία καταχωρίζονται όλες σι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

14. Τα μέλη του Διοικητικού Συμβουλίου προσφέρουν τις υπηρεσίες 
τους, χωρίς αμοιβή. Δικαιούνται όμως οδοιπορικά ή άλλα έξοδα που 
δαπάνησαν για την εκτέλεση υπηρεσίας του ιδρύματος, εφόσον έγιναν 
από ειδική εντολή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα. 

Άρθρο 5 

"Διεύθυνση - Γραμματεία 

1. Η Γραμματεία του ιδρύματος αποτελείται από τον Διευθυντή και 
από τους υπ’ αυτόν δύο (2) κλάδους, τον Ερευνητικό και το Διοικητικό. 

2. Η θητεία του Διευθυντή είναι δετής, η οποία δύναται να παρατα- 
Βεί. 

3. 0 Διευθυντής προΐσταμαι του προσωπικού του ιδρύματος, καταρ¬ 
τίζει τα ερευνητικά προγράμματα και διευθύνει τις δραστηριότητες του 
ιδρύματος, θέτοντας αυτές υπό την έγκριση του Διοικητικού Συμβου¬ 
λίου. 

4. Τα επιμέρους καθήκοντα και αρμοδιότητες του Διευθυντή, του 
Ερευνητικού και Διοικητικού Κλάδου, εξειδικεύονται λεπτομερώς με 
αποφάσεις του Διοικητικού Συμβουλίου. 

"Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών), τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). . 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού, του ιδρύματος. 

β) Αποφασίζει την πρόσληψη του αναγκαίου προσωπικού ή συνεργα¬ 
τών του ιδρύματος (όπως αυτό αναλυτικά μπορεί να περιγράφει σε ορ¬ 
γανόγραμμα που καταρτίζεται με ειδική απόφασή του), με την προϋπό¬ 
θεση όμως ότι υπάρχει αντίστοιχη πίστωση στον εγκριμένο προϋπολογι¬ 
σμό του. Προσδιορίζει τα δικαιώματα, τις υποχρεώσεις και τα ειδικό¬ 
τερα καθήκοντα του παραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσεων εργασίας και 
τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την «ανακήρυξη ευεργετών και δωρη¬ 
τών του ιδρύματος. 

ε) Αποφασίζει την διοργάνωση, στην Ελλάδα και το εξωτερικό, επι¬ 
στημονικών και λοιπών εκδηλώσεων που συντελούν στην επιτυχία του 
σκοπού του ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου επτά (7) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

θέμα που δεν περιλαμβάνεται σ’ αυτήν, δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο να αναθέτει την εισήγηση διαφόρων 
θεμάτων σε «άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού, 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 


του Διοικητικού Συμβουλίου, που ορίζεται με απόφαση αυτού. 

Άρθρο 8 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο τουίδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, οιναπληρώνει άλλο 
μέλος του Διοικητικού Συμβουλίου, που ορίζεται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτιχκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγρα«ρη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος, συνεπιικουρούμενος από τον Διευθυντή του ιδρύμα¬ 
τος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 10 . 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιοινουαρίου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστκή περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίοις. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήιίης. 

δ) Στελέχη, αριθμημένων διπλοτύπων αποδείξεων είσπραξης και 
εντοιλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και «άλλων βιβλίων και στοιχείων, τα 

όποια κρίνει ότι είναι απαραίτητα για την παρακολούθηση της διαχείρι¬ 
σης της περιούσιας του ιδρύματος και της εκτέλεσης των σκοπών του. 

ΐ Άρθρο 12 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από απόφαση του Διοικητικού Συμβουλίου αυτού, η οποία λαμβάνεται 
με πλειοψηφία των δύο τρίτων του συνολικού αριθμού των μελών του. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος^μα οποιοδήποτε λόγο, η 
περιουσία του περιέρχεται σε ημεδαπό νομικό πρόσωπο ιδιωτικού δι¬ 
καίου που καθορίζεται με απόφαση του Διοικητικού Συμβουλίου. 

Στους Υπουργούς Προεδρίας της Κυβέρνησης, Εξωτερικών, Εθνικής 
Άμυνας και στον Αναπληρωτή Υπουργό Οικονομικών, αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 4 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΧΑΡΑΛΑΜΠΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΑΠ. ΚΑΚΛΑΜΑΝΗΣ ΚΑΡ. Π ΑΠΟ Υ ΑΙΑΣ 

Ο ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΟΝ 

ΓΕΩΡΓΙΟΣ ΠΕΤΣΟΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 31038 (2) 

Χορήγηση έκτακτης οικονομικής ενίσχυσης στις άνεργες Μεταξεργά- 

τριες Μεταξοβιομηχανιών Σουφλίου και Περιφέρειας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώαεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την 965/88 απόφαση του Δ.Σ. του ΟΑΕΔ (αρ. Συνεδρίασης 
295/29.3.88) που μας υποβλήθηκε με το 96918/23.3.88 έγγραφο 
του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα πέντε χιλιάδες (.15.000) δρχ. στην καθεμιά άνεργη 
μεταξεργάτρια της περιοχής Σουφλίου και Περιφέρειας με τις εξής 
προϋποθέσεις: 

α) Να μην έχουν πραγματοποιήσει περισσότερα από 80 ημερομίσθια 
κατά τη λήξη της τακτικής επιδότησής τους. 

β) Να είναι άνεργες κατά την ημερομηνία καταβολής της έκτακτης 
οικονομικής ενίσχυσης. 

Η παρούσα έκτακτη οικονομική ενίσχυση συμψηφίζεται με τη χορη¬ 
γούμενη στους μη επιδοτούμενους άνεργους λόγω .των εορτών Πάσχα 
1988. . . * ' 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασής αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 4 Απριλίου 1988 

Ο ΥΠΟΥΡΓΟΣ , 

Γ. ΓΕΝΝΗΜΑΤΑ* 


Αριθ. 10393/463 (3) 

Τροποποίηση της απόφασης του Υπουργού Συγκοινωνιών 42000/ 
2030/81 «Κωδικοποίηση και συμπλήρωση κανονιστικών αποφά¬ 
σεων που εκδάθηκαν με εξουσιοδότηση του Ν.Δ. 102/73 - περί ορ- 
γανώσεως των δια λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη τις διατάξεις του άρθρου 3 και της παραγράφου 1 
του άρθρου 25 του Ν.Δ. 102/73 (ΦΕΚ 178/Α) «περί οργανώσεως 
των δια λεωφορείων αυτοκινήτων εκτελουμένων δημοσίων επιβατικών 
συγκοινωνιών, αποφασίζουμε: 

Η παράγραφος 5 του άρθρου 17 της αριθ. 42000/2030/81 απόφα¬ 
σης (ΦΕΚ 792/Β/1981) όπως αντικαταστάθηκε με το άρθρο 2 της 
αριθ. 11600/600/83 (ΦΕΚ 268/Β/20.5.83) όμοιας, αντικαθίστα¬ 
ται ως εξής: 

5. Ειδικά για τα λεωφορεία που είναι ενταγμένα σε ΚΤΕΛ τα οποία 
εκμεταλλεύονται μόνο αστικές λεωφορειακές γραμμές (αστικά ΚΤΕΛ) 
καθορίζονται συντελεστές δαπανών κατά κλάση και ηλικία λεωφορείου, 
όπως φαίνονται στον παρακάτω πίνακα: 

ΠΙΝΑΚΑΣ 

ΣΥΝΤΕΛΕΣΤΩΝ ΔΑΠΑΝΩΝ ΛΕΩΦΟΡΕΙΩΝ 
ΚΑΤΑ ΚΛΑΣΕΙΣ ΚΑΙ ΗΛΙΚΙΑ 


ΑΣΤΙΚΩΝ ΚΤΕΛ 

Κλάση «5» 

Κλάση «4» 

Κλάση «3» Κλάση «2» 

ΜΕΧΡΙ ΚΑΙ 15 ΕΤΩΝ 

1,16 

1,10 

0,96 0,90 

ΑΝΩ ΤΩΝ 15 ΕΤΩΝ 

1,08 

1,02 

0,90 0,85 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 4 Απριλίου 1988 
Ο ΥΠΟΥΡΓΟΣ 


ΚΩΣΤΑΣ ΜΠΑΝΤΟΥΒΑΣ 
-♦- 


Αριθ. οικ. 5808 (4) 

Ειδική αναγνώριση του Φιλανθρωπικού Σωματείου «ΕΤΑΙΡΙΑ ΣΠΑ¬ 


ΣΤΙΚΩΝ ΒΟΡΕΙΑΣ ΕΛΛΑΔΑΣ». 
Ο ΝΟΜΑΡΧΗΣ ΘΕΣΣΑΛΟΝΙΚΗΣ 


Έχοντας υπόψη: 

1. Το Ν.Δ. 1111/72 άρθρο 18. 

2. Το Γ1.Λ. 465/1.11.84 (ΦΕΚ 168 τ.Α'). 

3. Την 165/18.2.81 απόφαση Πολυμελούς Πρωτοδικείου Θεσσα¬ 
λονίκης για την έγκριση καταστατικού του ανωτέρω Σωματείου, απο¬ 
φασίζουμε: 

Εγκρίνουμε ως Ειδικά αναγνωρισμένο το Φιλανθρωπικό Σωματείο 
«ΕΤΑΙΡΙΑ ΣΠΑΣΤΙΚΩΝ ΒΟΡΕΙΑΣ ΕΛΛΑΔΑΣ». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 30 Μαρτίου 1988 
Ο Νομάρχης 
Γ. ΣΑΒΑΛΑΝΟΣ 


♦ 


Αριθ. οικ. 5809 (5) 

Ειδική αναγνώριση του Φιλανθρωπικού Σωματείου «ΚΕΝΤΡΟ ΕΙΔΙ¬ 


ΚΗΣ ΑΓΩΓΗΣ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 


Έχοντας υπόψη: 

1. Το Ν.Δ. 1111/72 άρθρο 18. 




ΕΦΗΜΕριΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 2281 


2. Το Π.Δ. 465/1.11.84 (ΦΕΚ 168 τ.Α’). 

3. Την 2822/17.6.82 απόφαση Πολυμελούς Πρωτοδικείου θεοσα¬ 
λονίκης για την έγκριση καταστατικού του ανωτέρω Σωματείου, απο¬ 
φασίζουμε: 

Εγκρίνουμε ως Ειδικά αναγνωρισμένο το Φιλανθρωπικό Σωματείο 
«ΚΕΝΤΡΟ ΕΙΔΙΚΗΣ ΑΓΩΓΗΣ» μη κερδοσκοπική Αστική Εται¬ 
ρεία. . 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 30 Μαρτίου 1988 
Ο Νομάρχης 
Γ. ΣΑΒΑΛΑΝΟΣ 

• ' — 1 -Φ-— 

Αριθ. ΕΡ 926 (6) 

Τροποποίηση άρθρου 29 κανονισμού λειτουργίας Διοικήσεως και παρο¬ 
χών Κ.Α.Φ. Ξηράς Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 3200/1955 «Περί διοικητικής αποκεντρώ- 
σεως». 

2. Τις διατάξεις του Ν.Δ. 532/1970 «Περί συμπληρώσεως των δια¬ 
τάξεων περί διοικητικής αποκεντρώσεως». 

3. Τις διατάξεις του εδαφ. γ3 της παρ. 2 του άρθρου 68 του Π.Δ. 
1156/1977 «Περί Οργανισμού του Τπ. Εργασίας». 

4. Τις διατάξεις του άρθρου 29 του Κανονισμού λειτουργίας διοική- 
σεως και παροχών Κ.Α.Φ. Ξηράς θεσ/νίκης. 

5. Την αναφορά του Κ.Α.Φ. Ξηράς θεσ/νίκης αριθμός 455/ 
30.12.87 με την οποία μας υποβλήθηκε απόσπασμα πρακτικών συνε¬ 
δρίασης της Διοικούσας Επιτροπής του αριθμού 836/10.12.87 και 

6. Το έγγραφο του Τπ. Εθνικής Οικονομίας αριθμός Α, 2903/175/ 
4.3.1988, το οποίο μας έστειλε το Υπουργείο Εργασίας με το έγγραφό 
του 12188/16.3.1988, αποφασίζουμε: 

Εγκρίνουμε την τροποποίηση του άρθρου 29 του κανονισμού λειτουρ¬ 
γίας, διοικήσεως και παροχών Κ.Α.Φ. Ξηράς θεσ/νίκης, ως κατω¬ 
τέρω: 

Παράγραφος 2: Το κατά τα ανωτέρω καταβαλλόμενο στους δικαιού¬ 
χους ποσό εφάπαξ αποζημιώσεως, ορίζεται αναλόγως των ετών συμμε¬ 
τοχής στο Κ.Α.Φ. Ξηράς, όπως παρακάτω: 

Από του Ιου-ΙΟου έτους 6ργ. πενήντα δύο χιλιάδες οκτακόσιες τριά¬ 
ντα δύο (52.832). 

Από του 11ου-20ού έτους δρχ. πενήντα οκτώ χιλιάδες επτακόσιες 
σαράντα πέντε (58.745). 

Από του 21ου έτους και άνω δρχ. εξήντα δύο χιλιάδες τριακόσιες πε¬ 
νήντα μία (62.351). 

Το σύνολο της εφάπαξ αποζημίωσης σε καμιά περίπτωση δεν μπορεί 
να υπερβεί το ποσό των δύο εκατομμυρίων πενήντα μιας χιλιάδων τριά- 
ρτα πέντε δραχμών (2.051.035). 

Η απόφαση αυτή ισχύει από 1η Ιανουάριου 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 30 Μαρτίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
--Φ- 

Αριθ. Ε. 3186 (7) 

Προσαρμογή του Οργανισμού Εσωτερικής Υπηρεσίας (Ο.Ε.Υ.) της 
Κοινότητας Μουριών Ν. Κιλκίς στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 53 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ 37 α/87. 

. 3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν 1586/86. 

4. Την 5/86 απόφαση του Κοινοτικού Συμβουλίου Μουριών που 
αφορά την προσαρμογή του Οργανισμού Εσωτερικής Υπηρεσίας της 
Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 51/86 απόφαση του Κοιν/κού Συμβουλίου Μου¬ 
ριών που αφορά την προσαρμογή του Οργανισμού Εσωτερικής Υπηρε¬ 


σίας της Κοιν/τας Μουριών στις διατάξεις του Ν. 1586/86 όπως ανα¬ 
λυτικά ορίζεται σ’ αυτή, ώστε η διάρθρωση και η διάβάθμιση των Υπη¬ 
ρεσιών της Κοιν/τας να έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία ΔΕ κλάδος ΔΕ 1 Διοικητικός 
Δύο (2) θέσεις γραμματέων με βαθμούς Γ-Β-Α 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 29 Μαρτίου 1988 
Με εντολή Νομάρχη 
Η Διευθύντρια 

ΜΑΡΙΑ ΣΩΤΗΡΟΠΟΥΛΟΥ 

-Φ- : 

Αριθ. Ε. 3188 (8) 

Προσαρμογή του Οργανισμού Εσωτερικής Υπηρεσίας (Ο.Ε.Υ.) της 
Κοινότητας Αμαράντων Ν. Κιλκίς στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 53 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ 37 α/87.· - 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν 1586/86. 

4. Την 41/86 απόφαση του Κοινοτικού Συμβουλίου Αμαράντων που 
αφορά την προσαρμογή του Οργανισμού Εσωτερικής Υπηρεσίας της 
Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 41 /86 απόφαση του Κοιν/κού Συμβουλίου Αμαρά¬ 
ντων που αφορά την προσαρμογή του Οργανισμού Εσωτερικής Υπηρε¬ 
σίας της Κοιν/τας Αμαράντων στις διατάξεις του Ν. 1586/86 όπως 
αναλυτικά ορίζεται σ’ αυτή, ώστε η διάρθρωση και η διάβάθμιση των 
Υπηρεσιών της Κοιν/τας να έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 
Κλάδος ΔΕ 1 

Μία (1) θέση γραμματέα με βαθμούς Γ Β Α 

2. Κατηγορία ΥΕ ΚΛΗΤΗΡΩΝ ΘΥΡΩΡΩΝ 

Κλάδος ΥΕ1 ■ ■ 

Μία (1) θέση κλητήρα με βαθμούς Δ-Γ ’ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 29 Μαρτίου 1988 
Με· εντολή Νομάρχη 
Η Διευθύντρια 

ΜΑΡΙΑ ΣΩΤΗΡΟΠΟΥΛΟΥ 

-Φ-- · ' - 

Αριθ. Ε. 3189 (9) 

Προσαρμογή του Οργανισμού Εσωτερικής Υπηρεσίας (Ο.Ε.Υ.) της 
Κοινότητας Χρυσόπετρας Ν. Κιλκίς ατις.διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 53 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ 37 α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του "άρθρου 14 Ν 1586/86. 

4. Την 65/86 απόφαση του Κοινοτικού Συμβουλίου Χρυσόπετρας 
που αφορά την- προσαρμογή του Οργανισμού Εσωτερικής Υπηρεσίας 
της Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13,7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 65/86 απόφαση του Κοιν/κού Συμβουλίου Χρυσο- 
πέτρας που αφορά την προσαρμογή του Οργανισμού Εσωτερικής Υπη¬ 
ρεσίας της Κοιν/τας Χρυσόπετρας στις διατάξεις του Ν. 1586/86 
όπως αναλυτικά ορίζεται σ’ αυτή, ώστε η διάρθρωση και η διάβάθμιση 
των Υπηρεσιών της Κοιν/τας νά έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΑΤΗΓΟΡΙΑ ΔΕ 
ΚΛΑΔΟΣ ΔΕ 

Μία (1) θέση γραμματέα με βαθμούς Τ Β Α 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) ΚΑΤΗΓΟΡΙΑ ΤΕ ΚΛΗΤΗΡΩΝ ΘΥΡΩΡΩΝ ΓΕΝ. ΚΑΘΗΚΟ¬ 
ΝΤΩΝ 

ΚΛΑΔΟΣ ΥΕ 1 

Μία (I) θέση κλητήρα με βαθμούς Δ-Γ 
ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΥΕ 16 

Μία (1) θέση υδρονομέα με βαθμό Δ-Γ η οποία καταργείται μόλις κε¬ 
νωθεί (Ν. 1476/84). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 29 Μαρτίου 1988 
Με εντολή Νομάρχη 
Η Διευθύντρια 

ΜΑΡΙΑ ΣΩΤΗΡΟΠΟΥΛΟΥ 
- ; ■ — 

Αριθ. Ε. 3190 (10) 

Τροποποίηση και προσαρμογή του Οργανισμού Εσωτερικής Υπηρεσίας 
(Ο Ε Υ) της Κοινότητας Χέρσου Ν. Κιλκίς στις διατάξεις του Ν. 
1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 53 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ 37 α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν 1586/86. 

4. Τις 38/86 και 41/87 αποφάσεις του Κοινοτικού Συμβουλίου που 

αφορά την τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας στις διατάξεις του Ν. 1586/86. ' /' 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε τις 38/86 και 41/87 αποφάσεις του Κοιν/κού Συμβου¬ 
λίου Χέρσου που αφορούν την τροποποίηση προσαρμογή του Οργανι¬ 
σμού Εσωτερικής Υπηρεσίας της Κοιν/τας Χέρσου στις διατάξεις του 
Ν. 1586/86 όπως αναλυτικά ορίζεται σ’ αυτή, ώστε η διάρθρωση και η 
διαβάθμιση των Υπηρεσιών της Κοιν/τας να έχει ως εξής: 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 
ΚΛΑΔΟΣ ΔΕ 1 

Δύο (2) θέσεις γραμματέων με βαθμούς Γ Β Α. 

2. ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΥΕ 

ΚΛΑΔΟΣ ΥΕ 16 

Μία (1) θέση υδρονομέα με βαθμούς Δ-Γ 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 29 Μαρτίου 1988 
Με εντολή Νομάρχη 
Η Διευθύντρια 

ΜΑΡΙΑ ΣΩΤΗΡΟΠΟΥΛΟΥ 
-*- 

Αριθ. Ε, 3187 ' (11) 

Προσαρμογή του Οργανισμού Εσωτερικής Υπηρεσίας (Ο.Ε.Υ.) της 
Κοινότητας Δροσάτου Ν. Κιλκίς στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 53 του ΔΚΚ (ΓΙΔ 76/85). 

2. Τις διατάξεις του Ν. 1586/86 και ΠΔ 37 α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν 1586/86. 

4. Την 48/86 απόφαση του Κοινοτικού Συμβουλίου Δροσάτου που 
αφορά την προσαρμογή του Οργανισμού Εσωτερικής Υπηρεσίας της 
Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 48/1986 απόφαση του Κοιν/κού Συμβουλίου Δρο¬ 
σάτου που αφορά την προσαρμογή του Οργανισμού Εσωτερικής Υπηρε¬ 
σίας της Κοιν/τας Δροσάτου στις διατάξεις του Ν. 1586/86 όπως ανα¬ 
λυτικά ορίζεται σ’ αυτή, ώστε η διάρθρωση και η διαβάθμιση των Υπη¬ 
ρεσιών της Κοιν/τας να έχει ως εξής: 


1. ΔΙΟΙΚΗΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ Α ΔΕ 

ΚΛΑΔΟΣ ΔΕ 1 

Δύο (2) θέσεις γραμματέων με βαθμούς Γ Β Α 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κιλκίς, 29 Μαρτίου 1988 
Με εντολή Νομάρχη 
Η Διευθύντρια 

ΜΑΡΙΑ ΣΩΤΗΡΟΠΟΥΛΟΥ 
--♦- 

Αριθ. 3093 (12) 

Τροποποίηση της Τ.Υ. 3419/86 απόφασης Νομάρχη Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Αν. Νόμου 2520/40 (ΦΕΚ 237/4.9.40) «περί 
Υγειονομικών Διατάξεων». 

2. Το άρθρο 15 του Νόμου 1570/85 (ΦΕΚ 217/23.12.85) «περί 
ελέγχου σταυλισμών και επιχειρήσεων επεξεργασίας ζωικών προϊό¬ 
ντων». 

3. Την Τ.Υ. 3419/4.4.1986 απόφαση του Νομάρχη Πιερίας (ΦΕΚ 
290/24.4.86) «περί συγκροτήσεως επιτροπών για σταυλισμούς και 
επιχειρήσεων επεξεργασίας ζωικών προϊόντων». 

4. Το γεγονός ότι ορισμένα από τα οριζόμενα μέλη των επιτροπών 
έχουν συνταξιοδοτηθεί ή έχουν αποσπασθεί, αποφασίζουμε: 

Τροποποιούμε την με αριθμό Τ.Υ. 3419/86 απόφασή μας και ορί¬ 
ζουμε: 

α. Γραμματέα της Α'θμιας Επιτροπής σταυλισμών το Στέφανο Για- 
μούζη, επόπτη Δημόσιας Υγείας του Τμήματος Υγιεινής Πιερίας, ανα- 
πληρούμενο από το Λάμπρο Τσιούλη, ομοίως επόπτη Δημόσιας Υγείας 
της ίδιας Υπηρεσίας. 

β. Τον Κων/νο Ξαφένια, κτηνίατρο, προϊστάμενο της Δ/νσης κτηνια¬ 
τρικής Νομαρχίας Πιερίας, ως μέλος τη Β'θμιας Επιτροπής αταυλι- 
σμών, αναπληρούμενο από τον Αστέριο Παρλίτση, κτηνίατρο της ίδιας 
Υπηρεσίας. 

γ. Τον Θεόφιλο Φελεκίδη, γεωπόνο, προϊστάμενο της Δ/νσης Γεωρ¬ 
γίας Νομαρχίας Πιερίας, ως μέλος τη Β’θμιας Επιτροπής σταυλισμών, 
αναπληρούμενο από τον Δημήτριο Μήτσαλα, γεωπόνο της ίδιας Υπηρε¬ 
σίας. · 

δ. Την Αλεξάνδρα Πάππα, επόπτρια Δημόσιας Υγείας του Τμήματος 
Υγιεινής Πιερίας, ως αναπληρώτρια Γραμματέα Β'θμιας Επιτροπής 
σταυλισμών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 30 Μαρτίου 1988 
Ο Νομάρχης 
ΔΗΜ. ΒΑΣΙΛΕΙΑΔΗΣ 

- ♦ - 

Αριθ. 3486 (13) 

«Συμπληρωματική αναπροσαρμογή των πλοηγικών δικαιωμάτων λι¬ 
μένα Στρατωνίου Ν. Χαλκιδικής». 


Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την απόφασή μας 6754/18.6.87 περί εγκρϊσεως της 923/87 
αποφάαεως του Υ/Χ Ιερισσού με την οποία αναπροσαρμόστηκαν τα 
πλοηγικά δικαιώματα του λιμένα Στρατωνίου κατά 7%. 

2. Το από 15.3.88 έγγραφο του Υ/Χ Ιερισσού με το οποίο υποβάλε- 
ται η 3525/88 απόφαση του Λιμενάρχη Ιερισσού περί συμπληρωματι¬ 
κής αναπροσαρμογής των πλοηγικών δικαιωμάτων του λιμένα Στρα¬ 
τωνίου κατά 3%, αποφασίζουμε: 

Εγκρίνουμε όπως έχει την 3525/88 απόφαση του Λιμενάρχη Ιερισ- 
σού όπως εκτίθεται κατωτέρω σχετικά και με την συμπληρωματική 
αναπροσαρμογή των πλοηγικών δικαιωμάτων του λιμένα Στρατω¬ 
νίου. 


Πολύγυρος, 31 Μαρτίου 1988 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ Ιερισσός, 14 Μαρτίου 1988 

ΤΕ ΝΑΥΤΙΛΙΑΣ 

Υ/Χ ΙΕΡΙΣΣΟΥ Αριθ. Πρωτ. 3525/04/88 

Συμπληρωματική αναπροσαρμογή πλοηγικών δικαιωμάτων λιμένος 
ΣΤΡΑΤΩΝΙΟΥ για το έτος 1987. 

Έχοντας υπόψη: 

α. Τις διατάξεις του άρθρου 3 του ΓΚΛίΕΡΙΣΣΟΥ (ΦΕΚ 485 
Β'/78) σε συνδυασμό με τον αριθ. 10 ΕΚΛΙΕΡΙΣΣΟΥ (ΦΕΚ 376 
Β-/83). λ 

β. Την αριθ. 42540/269/1.4.1981 Διαταγή ΤΕΝ/ΔΟΛ 2ο 
, γ. Την αριθμ. 42537/258/17.3.1987 Διαταγή ΥΕΝ/ΔΟΛ 2ο και 
δ. Την αριθμ. 3525/2/88/5.2.1988 Διαταγή ΥΕΝ/ΔΟΛ 2ο, απο¬ 
φασίζουμε: 

1. Χορηγούμε συμπληρωματική αύξηση κατά ποσοστό 3% στα 
πλοηγικά δικαιώματα του λιμένα Στρατωνίου και αναπροσαρμόζουμε 
αυτά ως παρακάτω, κατά περίπτωση: 

Α. ΛΙΜΕΝΟΣ ΣΤΡΑΤΩΝΙΟΥ: (Από της εισόδου του πλοίου στον 
κόλπο Ιερισσού προς τον λιμένα ΣΤΡΑΤΩΝΙΟΥ ή αντίστροφα). 


α. Για τα μέχρι 500 κοχ. πλοία δρχ. 628 

β. Για τα από 501-1000 κοχ. πλοία δρχ. 788 

γ. Για τα από 1001-3000 κοχ. πλοία δρχ. 981 

δ. Για τα από 3001-5000 κοχ. πλοία δρχ. 1115 


ε. Για τα από 5001 και άνω κοχ. πλοία δρχ. 1177 

Β. ΟΡΜΟΣ ΠΛΑΤΥ ΑΓΙΟΥ ΕΥΘΥΜΙΟΥ - ΕΛΙΑΣ ΑΓΙΟΥ 
ΟΡΟΥΣ: Από κάθε σημείο του κόλπου ΙΕΡΙΣΣΟΥ προς τους παραπάνω 
όρμους ή αντίστροφα. 

α. Για τα μέχρι 500 κοχ. πλοία δρχ. 783 

β. Για τα από 501-1000 κοχ. πλοία δρχ. 981 

γ. Για τα από 1001-3000 κοχ. πλοία δρχ. 1375 

6. Για τα από 3001-5000 κοχ. πλοία δρχ. 1444 

ε. Για τα από 5001 και άνω κοχ. πλοία δρχ. > 1495 


2. α. Τα έξοδα μετά βάσης και επιστροφής του πλοηγού στους και 
από τους παραπάνω όρμους θα βαρύνουν το πλοίο. 

β. Η υπερωρία του πλοηγού ανέρχεται σε δρχ. 246 για κάθε ώρα και 
κλάσμα αυτής. 

3. Από την ισχύ της απόφασής μας αυτής καταργείται η αριθμ. 
6754/16.6.1987 απόφασή μας. 

Ο ΛΙΜΕΝΑΡΧΗΣ 
ΠΑΝΑΓΙΩΤΗΣ ΖΑΧΑΡΙΟΥ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πολύγυρος, 31 Μαρτίου 1988 
Ο ΝΟΜΑΡΧΗΣ 
ΓΙΩΡΓΟΣ ΚΙΡΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




